Sacrosancti Benigni monasterio, quod est sub opido Divione constructum, ubi ipse domnus et gloriosissimus in corpore quiescit, ubi et venerabilis vir Erlegaudus abba preesse videtur, ego in Dei nomine Vuitgarius, ac si indignus presbiter, cogitavi pro remedio animę meę, vel pro ęterna retributione, ut ante tribunal ęterni Judicis veniam et indulgentiam accipere merear, et inter sanctos suos mihi partem aliquam concedat, propterea, aliquid de rebus meis, ad ipsum locum sanctum conferre disposui quod ita plenissima voluntate et libenti animo perfeci, cedo atque trado ad ipsum locum sanctum, in pago Attoariorum, in villa Sancto colonica, sive Bargas, quicquid de parentum meorum hereditate ad me pervenit aut pervenire potest per instrumenta cartarum vel de quolibet ingenio, tam in ipsis villis quam in fines earum, hoc est mansis, casis, edificiis, curtiferis, campis, pratis, vineis, silvis, aquis aquarumque decursibus, exus et regressus, exquisita et inquirenda, quicquid ad meam porcionem attinet, totum ad integrum de meo jure in dominationem rectorum ipsius ęcclesię, trado atque transfundo, ut ab hac die quicquid de ipsis rebus facere voluerint, liberam et firmissimam in omnibus habeant potestatem, nullo contradicente. Si quis vero, quod nec fieri credo, si ego ipse, aut ullus de heredibus vel pro heredibus meis, aut quislibet ulla emissa persona, qui contra hanc cessionis epistolam mea voluntate conscriptam, ullam calumniam dicere aut repetere voluerit, non valeat evindicare quod repetit, sed inferat rectoribus ipsius monasterii tantum quantum ipse res valuerint et in fisco auri libram I multa sustineat et hec epistola cessionis omni tempore firma et stabilis permaneat, et stipulatione subnixa. Actum Divione, vico publico. Ego Vuidgerius presbiter hanc donationem a me factam firmare rogavi. S. Vuandalfridi. Adalongi. Ermenarde. Servadi Sigeberti. Fludoini. Ego in Dei nomine Leotaldus hanc epistolam cessionis scripsi et subscripsi, datavi die veneris tercio idus februarii, anno sexto regnante domino nostro Ludovico glorioso imperatore.